**Kongedømmet Asturias** (latin: *Regnum Asturorum*; spansk: *Reino de Asturias*) var et kongedømme nord på Den iberiske halvøy som ble grunnlagt i 718 av den vestgotiske adelsmannen Pelagius (spansk: Pelayo). Det var et kristen politisk enhet etablert som følge av den erobringen av det vestgotiske kongedømmet av islamistiske Umayyad-kalifatet i 718 eller antagelig i 722. Dette året 718 (eller 722) beseiret Pelagius' hær på knappe 300 en større hær på 800 eller 1 400 fra umajjadene i slaget ved Covadonga. Dette slaget sikret uavhengigheten til kongedømmet Asturias, og i det lange løp også en kristen skanse i nordlige Iberia. Det var herfra den kristne frigjøringen av hele det muslimske Iberia begynte. Slaget har i retrospekt blitt vurdert som begynnelsen på *Reconquista*, gjenerobringen. Kongedømmet Asturias ble omformet til kongedømmet León da Fruela II ble konge ved sitt kongelige hoff i byen León.

Ettermæle
---------

Kongedømmet Asturias, i dens begynnelse, var en reaksjon på de innfødte folkene i områdene, asturene og kantabriere, mot en utenlandsk invasjon. Disse folkene hadde bekjempet romerne i de kantabriske kriger (latin: *Bellum Cantabricum*) og hadde innledningsvis stått imot romanisering. Selv om de bevarte mange karaktertrekk av deres før-romerske kultur, gikk deres opphavelige keltiske språk tapt for latin.

Kongedømmet Asturias er fødestedet for en innflytelsesrik europeisk arkitektonisk stil i middelalderen: asturisk førromansk. Denne arkitekturen ble utviklet under styret til Ramiro I av Asturias (død 850). Hans hoff var et senter for stor prakt, noe er bevitnet i palasset og kirken Santa María del Naranco og San Miguel de Lillo.

Dette lille kongedømmet var også en milepæl i kampen mot adoptiansk kjetteri hvor munken og teologen Beatus av Liébana var en sentral figur. På tiden til Alfonso II av Asturias, det vil si første halvdel av 800-tallet, ble helligdommen i Santiago «funnet». Pilegrimsveien til Santiago de Compostela, *Camino de Santiago*, ble et betydelig forbindelse innenfor Europa, og mange pilegrimer (med dem også deres penger) gikk gjennom Asturias på deres vei til Santiago de Compostela.

Referanser
----------

1. ↑  Collins, Roger (1989): *The Arab Conquest of Spain 710-797*. Oxford, UK / Cambridge, USA: Blackwell. ISBN 0-631-19405-3. s. 49
2. ↑  Moderne beregninger. Etter sigende skal kun ti mann ha overlevd i Pelagius' hær.
3. ↑  Ring, Trudy, Salkin, Robert M. & La Boda, Sharon (1995): *International Dictionary of Historic Places: Southern Europe*, Fitzroy Dearborn Publishers, s. 170.
4. ↑  Collins, Roger (1983): *Early Medieval Spain.* New York: St. Martin's Press. ISBN 0-312-22464-8. s. 238
5. ↑  Keay, S. J.; Díaz-Andreu García, Margarita (1997): *The Archaeology of Iberia: The Dynamics of Change*. Routledge. ISBN 0-415-12012-8. s. 236

Litteratur
----------

* Glick, Thomas (2005): *Islamic and Christian Spain in the Early Middle Ages*, Leiden: Brill, ISBN 90-04-14771-3

Eksterne lenker
---------------

* (en) Kingdom of Asturias – kategori av bilder, video eller lyd på Commons Rediger på Wikidata
* Informasjon og virtuell rekonstruksjon av de tidlige bygninger og monumenter i Oviedo (spansk)

Portal: Historie